**Az év tanulója (középiskola)**

**Jenei Marcell 12.A**

**Jenei Marcell** a Szent László Katolikus Gimnázium, Technikum, Két Tanítási Nyelvű Általános Iskola, Kollégium, Óvoda és Bölcsőde 12. A osztályos matematika-digitális kultúra tagozatos tanulója. Tisztelettudó, szerény, csendes diák.

Kitűnő tanulmányi eredményű tanuló, aki minden tanévben kiérdemelte a nevelőtestületi dicséretet.

Szerteágazó tudását több tantárgyból is bizonyította már alsó tagozatos korától. Legjobb eredményeit matematikából érte el, több megyei és országos első és dobogós helyet szerzett.

Felső tagozaton ismerkedett meg az informatika világával, ahol tudását, rátermettségét több területen is megmutatta, hiszen sikeresen szerepel mind az alkalmazói, mind a programozó versenyeken.

Az elmúlt négy középiskolai tanévben kiváló informatika és matematika versenyeredményei mellett anyanyelvi csapatversenyeken is szép eredményeket ért el. Az Országos Középiskolai Tanulmányi Versenyen matematikából, fizikából és digitális kultúrából is megmérettette magát.

A Nemes Tihamér Informatikaversenyeken, alkalmazói kategóriában országos 6. és 13. helyet, a programozás kategóriában országos 6. és 9. helyet szerzett az elmúlt években.

Eredményeivel olimpiai válogatóversenyekre kvalifikálta magát, ahol szintén sikeresen szerepelt, hiszen az Európai Junior Informatikai Diákolimpián már kétszer képviselte a magyar színeket, 2021 nyarán bronzérmet szerezve tért haza.

A Dusza Árpád Országos Programozói Emlékverseny döntőjébe jutott csapattársaival az elmúlt négy tanév mindegyikén. Három alkalommal az országos első helyet szerezték meg.

A Debreceni Egyetem által szervezett Regionális Programozó Csapatversenyen csapattársával 1. helyezést értek el az idei tanévben.

A Katolikus Középiskolák Matematikaversenyén háromszor szerezte meg az országos 1. helyezést. A Zrínyi Ilona Matematikaversenyen 2022-ben országos 10. helyen, a Nemzetközi Kenguru Matematikaversenyen 2022-ben országos 7. helyen végzett. A Dürer matematika csapatversenyen több alkalommal döntős volt. 2022-ben országos 1. helyet szerzett csapattársaival.

**Jenei Marcell gimnáziumunk büszkesége, a 2023-2024-es tanévben országos I. helyezett lett az OKTV digitális kultúra alkalmazói kategóriájában.**

A 2023-2024. tanévben elért további versenyeredményei:

* Dusza Árpád Országos Programozói Emlékverseny 1. helyezése,
* a Debreceni Egyetem által szervezett Regionális Programozó Csapatversenyen csapattársával 1. helyezést értek el,
* Az OKTV digitális kultúra programozói kategória országos 14. helyezettje.
* Katolikus Középiskolák Matematika Versenye: országos döntő 3. hely
* XVII. Dürer verseny (Matematika, E kategória): országos döntő 10. hely
* Bionika Akadályverseny: országos döntő 5. hely
* Nemzetközi Kenguru matematikaverseny: országos döntő 11. hely
* Mozaik Országos Tanulmányi Verseny (matematika): 1. hely
* Mozaik Országos Tanulmányi Verseny (fizika): 3. hely

**A 2022-2023. tanév versenyeredményei:**

* OKTV digitális kultúra alkalmazói kategóriájában országos 10. helyezés.
* OKTV digitális kultúra programozás kategóriájában országos 18. helyezés.
* Az INFOPROG Nemzetközi Informatikaversenyen 2. helyezést ért el programozás kategóriában.
* Nemzetközi Kenguru matematikaverseny országos 3. helyezettje.
* Katolikus Középiskolák Matematika Versenye: országos döntő 1. hely
* Bolyai Anyanyelvi Csapatversenyen az országos döntő 4. helyezettje csapattársaival.
* A Debreceni Egyetem által szervezett Regionális Programozó Csapatversenyen 3. helyezett lett csapattársával.
* Zrínyi Ilona Matematikaverseny országos döntő: 18. hely
* Merklik László Problémamegoldó Verseny: országos 6. hely

Angol nyelvből már 8. évfolyamon középfokú komplex, 9. évfolyamon felsőfokú komplex nyelvvizsgát szerzett, majd 10. évfolyamon előrehozott középszintű érettségi vizsgát tett 99%-os eredménnyel.

Felsőfokú tanulmányait az ELTE programtervező informatikus szakján szeretné folytatni.

Hitéletét rendszeresen gyakorolja. Részt vesz a kisvárdai Görögkatolikus Egyházközség szertartásain, lelkigyakorlatain, zarándoklatain.

Marci tehetsége mellett, szorgalma, tisztelettudó magatartása miatt is példaként állítható diáktársai elé.

Tanulmányi munkája, kiemelkedő versenyeredményei, példaértékű személyisége, hitéleti elkötelezettsége alapján méltónak tartjuk „Az év tanulója” elismerésre.